Document ID: 32002R0689

Κανονισμός (ΕΚ) αριθ. 689/2002 της Επιτροπής
της 22ας Απριλίου 2002
για την τροποποίηση, για πέμπτη φορά, του κανονισμού (ΕΚ) αριθ. 1705/98 του Συμβουλίου όσον αφορά τη διακοπή ορισμένων οικονομικών σχέσεων με την Αγκόλα, προκειμένου να παρακινηθεί η "União Nacional para a Independencia Total de Angola" (UNITA) να εκπληρώσει τις υποχρεώσεις της κατά την ειρηνευτική διαδικασία και για την κατάργηση του κανονισμού (ΕΚ) αριθ. 2229/97
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1705/98 του Συμβουλίου, της 28ης Ιουλίου 1998, όσον αφορά τη διακοπή ορισμένων οικονομικών σχέσεων με την Αγκόλα προκειμένου να παρακινηθεί η "União Nacional para a Independência Total de Angola" (UNITA) να εκπληρώσει τις υποχρεώσεις της κατά την ειρηνευτική διαδικασία και για την κατάργηση του κανονισμού (ΕΚ) αριθ. 2229/97(1), όπως τροποποιήθηκε από τον κανονισμό (ΕΚ) αριθ. 271/2002 της Επιτροπής(2), και ιδίως το άρθρο 9,
Εκτιμώντας τα ακόλουθα:
(1) Το άρθρο 9 του κανονισμού (ΕΚ) αριθ. 1705/98 εξουσιοδοτεί την Επιτροπή να τροποποιεί τα παραρτήματα του κανονισμού βάσει των αποφάσεων που λαμβάνονται είτε από τις αρμόδιες αρχές των Ηνωμένων Εθνών είτε από την κυβέρνηση Ενότητας και Εθνικής Συμφιλίωσης της Αγκόλας, είτε, στην περίπτωση του παραρτήματος VIII, βάσει πληροφόρησης και κοινοποίησης από τα κράτη μέλη.
(2) Το παράρτημα VII του κανονισμού (ΕΚ) αριθ. 1705/98 απαριθμεί τα ονόματα των προσώπων για τα οποία ισχύει η δέσμευση κεφαλαίων βάσει του εν λόγω κανονισμού. Στις 6 Μαρτίου 2002 η επιτροπή κυρώσεων κατά της Αγκόλα αποφάσισε να τροποποιήσει τον κατάλογο των προσώπων και οντοτήτων για τα οποία θα ισχύει η δέσμευση κεφαλαίων και συνεπώς το παράρτημα VII του κανονισμού (ΕΚ) αριθ. 1705/98, όπως τροποποιήθηκε, πρέπει να τροποποιηθεί ανάλογα.
(3) Το παράρτημα VIII του κανονισμού (ΕΚ) αριθ. 1705/98 απαριθμεί τα ονόματα και τις διευθύνσεις των αρμόδιων εθνικών αρχών. Η κυβέρνηση της Γερμανίας έχει ενημερώσει την Επιτροπή σχετικά με ορισμένες διορθώσεις στη διεύθυνση της γερμανικής αρμόδιας αρχής και συνεπώς το παράρτημα VIII πρέπει να τροποποιηθεί ανάλογα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1705/98, τροποποιείται, κατά συνέπεια, ως εξής:
- Στο παράρτημα VII πρέπει να διαγραφούν τα ακόλουθα ονόματα:
Baptista, João "Zaboba"
Sapalalo, V. Motoso Salumbo
- Στο παράρτημα VIII η Deutsche Bundesbank πρέπει να συμπεριληφθεί ως: " Deutsche Bundesbank Wilhelm-Epstein-Straße 14 D - 60431 Frankfurt/Main Τηλ.: (49-69) 95 66-1 ".
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Απριλίου 2002.

Labels: 3
10
18
5